Vyhlásenie predkladateľa 

Návrh zákona, ktorým sa dopĺňa zákon č. 608/2003 Z.z. o štátnej správe pre územné plánovanie, stavebný poriadok a bývanie a o zmene a doplnení zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov  a zákon č. 312/2001 Z.z. o štátnej službe a o zmene a doplnení niektorých zákonov v znení neskorších predpisov je predložený na rokovanie vlády SR s rozporom medzi prekladateľom  a Úradom pre štátnu službu.

Pripomienkujúci subjekt uvádza, že návrh je v rozpore so zákonom o štátnej službe, nakoľko je toho názoru, že prednosta krajského stavebného úradu, pokiaľ  má súčasne vykonávať kumulovane funkciu vedúceho služobného úradu, má byť ustanovovaný do funkcie v súlade so zákonom o štátnej službe. 

Predkladateľ je toho názoru, že prednosta krajského stavebného úradu je ako politický nominant menovaný vládou SR, takže nie je možné na jeho ustanovovanie do jeho funkcie aplikovať zákon o štátnej službe. Súčasný platný právny poriadok navrhované riešenie už v troch právnych predpisoch aplikuje a z dostupných poznatkov nie sú s aplikáciou problémy.